# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-2/2022.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalompolitikai Bizottsága

2022. február 21-én (hétfő) 14 óra 00 perckor kezdődő üléséről

**Az ülés helye:** Kiskőrösi Polgármesteri Hivatal

Díszterem

(6200 Kiskőrös, Petőfi Sándor tér 1.)

**Jelen vannak:**

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

dr. Nagy Gabriella aljegyző

Molnár Éva költségvetési referens

Rennes Éva pályázati és fejlesztési

csoportvezető

Szlanka Pálné pénzügyi osztályvezető

Aszódiné Nedró Éva közigazgatási osztályvezető

Fejesné Sipiczki Hajnalka intézményüzemeltetési referens

Losoncziné Romfa Erika jegyzőkönyvvezető

**Kulturális, Turisztikai és Sport Bizottság**

Filus Tibor a bizottság elnöke

Horváth János a bizottság tagja

Fodor Tamás a bizottság tagja

**Ügyrendi és Összeférhetetlenségi Bizottság**

Horváth János a bizottság elnöke

Markó Ferenc a bizottság tagja

**Ipari, Mezőgazdasági és Klímapolitikai Bizottság**

Pohankovics András a bizottság elnöke

Kudron Tamás a bizottság tagja

Lengyel Gábor a bizottság tagja

**Pénzügyi Bizottság**

Pethő Attila a bizottság elnöke

Ungvári Ferenc a bizottság tagja

Dénes István a bizottság tagja

A Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok által kijelölt elnök, Horváth János az Ügyrendi és Összeférhetetlenségi Bizottság elnöke vezette le.

**Horváth János levezető elnök** köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést.

**Horváth János levezető elnök** ismertette a napirendi javaslatot, szavazásra bocsátotta a napirendet, amelyet a Bizottság egyhangú szavazással az alábbiak szerint fogadott el:

**NAPIREND:**

1. A 2022. február 23-i Képviselő-testületi ülés előterjesztéseinek véleményezése
2. Egyéb aktuális kérdések

**1.**

**A 2022. február 23-i Képviselő-testületi ülés előterjesztéseinek véleményezése**

**Szlanka Pálné pénzügyi osztályvezető** ismertette:

* Középtávú tervezés,
* Kőrösszolg Nonprofit Kft.-vel megkötött támogatási szerződések felülvizsgálata,
* Kunság-Média Nonprofit Kft.-vel megkötött támogatási szerződés felülvizsgálata tárgyú előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**6/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Középtávú tervezés,
* Kőrösszolg Nonprofit Kft.-vel megkötött támogatási szerződések felülvizsgálata,
* Kunság-Média Nonprofit Kft.-vel megkötött támogatási szerződés felülvizsgálata tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

Ezt követően a bizottság megtárgyalta KISKŐRÖS VÁROS ÖNKORMÁNYZATÁNAK 2022. ÉVI KÖLTSÉGVETÉSE tárgyú előterjesztést, amelyről **Molnár Éva költségvetési referens** beszélt.

Elmondta, hogy a 2021. évhez képest az állami támogatás 130,7 millió Ft-tal több, ebből a legjelentősebb tétel a 82 millió Ft támogatás a minimálbéremeléshez/garantált bérminimum emeléséhez és a pedagógusok pótlékemeléséhez érkezik.

A közhatalmi bevételek tervezése a 2021. évivel azonos összegben történt.

Az eredeti költségvetés tartalmaz 90 millió Ft állami támogatást a 2022. évi iparűzési adóbevétel csökkentés miatti bevételkieséshez.

A személyi juttatások és a járulékok esetében összesenben + 142 millió Ft a változás, a legjelentősebb változások:

-         nőtt a minimálbér és a garantált bérminimum: ez 94 főt érint önkormányzati szinten + 45,4 millió Ft többletkiadás,

-         a védőnők jelentős bérrendezésben részesültek: + 7,5 millió Ft 7 főt érint,

-         bölcsődei és szociális ágazati pótlék növekedése + 17,1 millió Ft,

-         óvodapedagógusok szakmai ágazati pótléka nőtt + 12,7 millió Ft,

-         6 fő létszámemelés az óvodák esetében + 20,9 millió Ft,

-         kulturális területen dolgozók béremelése +10,7 millió Ft,

-         átszervezés miatt a János Vitéz Látogatóközpont dolgozóinak bére 18,4 millió Ft,

Annak ellenére, hogy a személyi juttatások előirányzat jelentősen nőtt, a szociális hozzájárulási adó mértékének 2021. január 01-től történő csökkentése miatt mindösszesen 5,8 millió Ft-tal több, mint 2021. évben a munkaadót terhelő járulékok.

2021-es új feladatok: 80 millió Ft a Pátria épületének megvásárlása, 61 millió Ft KEHOP víziközmű fejlesztés önerő. Szükséges volt jelentősen megemelni a dologi kiadásokat jogszabályi változás miatt, mind a közvilágítás, mind az önkormányzati épületek villamos energia kiadása esetében, az előző évi teljesítés ötszörösével (141,5 millió Ft).

Kettő új tartalék került beépítésre 30-30 millió Ft összegben, az étkeztetéssel kapcsolatos új szerződéshez és az esetleges iparűzési adóbevétel csökkentés miatti bevételkiesés 2021. évi támogatás visszafizetésére.

Korábbi évek kettő céltartaléka (pályázati önerő és a közbeszerzési eljárások) összevonásra került, amelynek 2021. évi összege 221,7 millió Ft.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

**7/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Kiskőrös Város Önkormányzatának 2022. évi költségvetése tárgyú előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

**Rennes Éva pályázati és fejlesztési csoportvezető** ismertette:

* Pályázat benyújtása az „Önkormányzati feladatellátást szolgáló fejlesztések támogatása” című pályázati kiírásra tárgyú előterjesztést.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

**8/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Pályázat benyújtása az „Önkormányzati feladatellátást szolgáló fejlesztések támogatása” című pályázati kiírásra tárgyú előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

**Fejesné Sipiczki Hajnalka intézményüzemeltetési referens** kifejtette:

* A 2022/2023-as óvodai nevelési év beiratkozási rendjének és az óvodai felvételi körzeteknek a meghatározása,
* Kiskőrösi Óvodák Alapító Okiratának módosítása tárgyú előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**9/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* A 2022/2023-as óvodai nevelési év beiratkozási rendjének és az óvodai felvételi körzeteknek a meghatározása,
* Kiskőrösi Óvodák Alapító Okiratának módosítása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

**Aszódiné Nedró Éva közigazgatási osztályvezető** ismertette:

* A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő térítési díj mértékéről szóló önkormányzati rendelet módosítása tárgyú előterjesztést.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

**10/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő térítési díj mértékéről szóló önkormányzati rendelet módosítása tárgyú előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

**dr. Nagy Gabriella aljegyző** ismertette:

* Petőfi Sándor születésének 200 évfordulója megünnepléséhez kapcsolódó programok elfogadása,
* A polgármester 2022. évi szabadság ütemezésének jóváhagyása tárgyú előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**11/2022. (II.21.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Petőfi Sándor születésének 200 évfordulója megünnepléséhez kapcsolódó programok elfogadása,
* A polgármester 2022. évi szabadság ütemezésének jóváhagyása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2022. február 23.

További kérdés, hozzászólás nem hangzott el, így Szlovák Pál a Bizottság elnöke az ülést 16 óra 00 perckor bezárta.

**Kmf:**

**Szlovák Pál Nikléczi Gábor**

**a Bizottság elnöke a Bizottság tagja**

**Losoncziné Romfa Erika**

**jegyzőkönyvvezető**